Vytautas Naudužas

Vytautas Naudužas (g. 1955 m. rugsėjo 14 d. Šiauliuose) – lietuvių ekonomistas, diplomatas.

 Biografija 
1973 m. baigė Šiaulių 10-ąją vidurinę mokyklą, 1973–1978 m. studijavo Maskvos M.Lomonosovo universitete (ekonomikos spec.), 1980–1984 m. – šio universiteto aspirantūroje. Socialinių mokslų daktaras (ekonomika, 1984 m.). Virš 100 publikacijų ekonomikos temomis autorius.

1978–1991 m. dėstė ekonomiką Vilniaus Pedagoginiame institute. 1992 m. pradėjo dirbti Lietuvos Užsienio reikalų ministerijos Vakarų Europos skyriuje. 1992–1998 m. – Lietuvos ambasados Prancūzijoje ekonomikos patarėjas, 1995–1998 m. – Lietuvos Respublikos atstovas Ekonominio bendradarbiavimo ir vystymo organizacijoje (OECD) Paryžiuje.

1998–2002 m. – Lietuvos nepaprastasis ir įgaliotasis ambasadorius Švedijos Karalystėje. 2002–2004 m. – Ministro Pirmininko patarėjas. 2004–2006 m. – Lietuvos nepaprastasis ir įgaliotasis ambasadorius Turkijos Respublikoje.

2006–2008 m. – Ūkio viceministras. 2009 – 2010 m. – URM Eksporto ir investicijų skatinimo departamento ambasadorius ypatingiems pavedimams, vėliau - URM Ekonominio saugumo politikos departamento ambasadorius energetikos ir transporto politikos klausimams.

2014 m. gegužės 21 d. Prezidentė Dalia Grybauskaitė paskyrė V.Naudužą Lietuvos nepaprastuoju ir įgaliotuoju ambasadoriumi Kazachstano Respublikoje.V. Naudužas paskirtas ambasadoriumi Kazachstane (delfi.lt inf.) Prezidentė įteikė skiriamuosius raštus Lietuvos ambasadoriui Kazachstane  (president.lt inf.), nuo 2015 m. birželio 29 d. - kartu ir ambasadoriumi Kirgizijai bei Tadžikistanui.

 Apdovanojimai 
 1997 – Prancūzijos nacionalinio garbės legiono Karininko ordinas;
 2001 – Lietuvos pramonininkų konfederacijos „Garbės aukso ženklas“;
 2003,2007 – Portugalijos Komandoro garbės ordinas;
 2003 – ordino "Už nuopelnus Lietuvai" Komandoro kryžius;
 2008 – Čilės ordinu „Al Merito“;
 2008 – Tarptautinių prekybos rūmų „ICC Lietuva“ Garbės ženklas.. Kas yra Kas Lietuvoje. Auksinis Tūkstantmečio leidimas. Neolitas, 2009..

 Šaltiniai 

|-

|-

|-

Kategorija:Lietuvos ekonomistai
Kategorija:Lietuvos ūkio viceministrai
Kategorija:Lietuvos ambasadoriai Švedijoje
Kategorija:Lietuvos ambasadoriai Turkijoje
Kategorija:Lietuvos ambasadoriai Kazachstane